CELEX: 32022D0049
Language: ro
Date: 2021-12-15 00:00:00
Title: Decizia (UE) 2022/49 a Parlamentului European și a Consiliului din 15 decembrie 2021 privind mobilizarea Fondului de solidaritate al Uniunii Europene în vederea acordării de asistență Croației în urma unei serii de cutremure care au început în 28 decembrie 2020

14.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 9/37
               
            
         DECIZIA (UE) 2022/49 A PARLAMENTULUI EUROPEAN ȘI A CONSILIULUI
         din 15 decembrie 2021
         privind mobilizarea Fondului de solidaritate al Uniunii Europene în vederea acordării de asistență Croației în urma unei serii de cutremure care au început în 28 decembrie 2020
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4 alineatul (3),
         având în vedere Acordul interinstituțional din 16 decembrie 2020 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii (2), în special punctul 10,
         având în vedere propunerea Comisiei Europene,
         întrucât:
         
                     (1)
                  
                  
                     Obiectivul Fondului de solidaritate al Uniunii Europene („fondul”) este de a permite Uniunii să răspundă într-un mod rapid, eficient și flexibil situațiilor de urgență astfel încât să își exprime solidaritatea față de populația din regiunile afectate de catastrofe naturale majore sau regionale sau de o situație de urgență majoră de sănătate publică.
                  
               
                     (2)
                  
                  
                     Contribuția financiară din fond nu trebuie să depășească plafoanele prevăzute la articolul 9 din Regulamentul (UE, Euratom) 2020/2093 al Consiliului (3). În conformitate cu articolul 9 alineatul (2) și cu articolul 9 alineatul (4) din Regulamentul privind CFM și ținând seama de mobilizările anterioare ale rezervei pentru solidaritate și ajutoare de urgență în 2021, suma maximă care poate fi mobilizată din fond este de 359 968 632 EUR, sumă suficientă pentru a acoperi nevoile în temeiul prezentei decizii.
                  
               
                     (3)
                  
                  
                     La 18 martie 2021, Croația a depus o cerere de mobilizare a fondului, ca urmare a unei serii de cutremure care au început în 28 decembrie 2020.
                  
               
                     (4)
                  
                  
                     Cererea depusă de Croația îndeplinește condițiile de acordare a unei contribuții financiare din fond, astfel cum se prevede la articolele 2 și 4 din Regulamentul (CE) nr. 2012/2002.
                  
               
                     (5)
                  
                  
                     În consecință, fondul ar trebui mobilizat pentru a furniza o contribuție financiară Croației.
                  
               
                     (6)
                  
                  
                     Pentru a se reduce la minimum perioada necesară pentru mobilizarea fondului, prezenta decizie trebuie să se aplice de la data adoptării,
                  
               ADOPTĂ PREZENTA DECIZIE:
         
            Articolul 1
            În cadrul bugetului general al Uniunii pentru exercițiul financiar 2021, se mobilizează Fondul de solidaritate al Uniunii Europene pentru a se furniza Croației suma de 319 192 359 EUR, sub formă de credite de angajament și credite de plată, inclusiv suma de 41 325 507 EUR cu titlu de plată în avans.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 15 decembrie 2021.
         
         
            Adoptată la Strasbourg, 15 decembrie 2021.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               A. LOGAR
            
         
         
            (1)  JO L 311, 14.11.2002, p. 3.
         
            (2)  JO L 433 I, 22.12.2020, p. 28.
         
            (3)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).